“เชสเตอร์” ย้ำ 11 มาตรการป้องกัน “โควิด-19”
"เชสเตอร์" ย้ำ 11 มาตรการป้องกัน "โควิด-19"
15 ม.ค. 2564

นางรุ่งทิพย์ พรหมชาติ รองกรรมการผู้จัดการ บริษัท เชสเตอร์ฟู้ด จำกัด ผู้ดำเนินธุรกิจร้านเชสเตอร์ แบรนด์ร้านอาหารฟาสต์ฟูดไก่ย่าง และเมนูข้าวสไตล์ไทยของ บริษัท เจริญโภคภัณฑ์อาหาร จำกัด (มหาชน) หรือ CPF กล่าวว่า ท่ามกลางการแพร่ระบาดของโรคโควิด-19 ทำให้ลูกค้าหลายท่านต้องระมัดระวังการดำเนินชีวิตมากขึ้น รวมถึงการรับประทานอาหารนอกบ้าน ทางร้านเชสเตอร์ ได้เพิ่มมาตรการอย่างเข้มงวด เพื่อเฝ้าระวัง ป้องกัน และลดความเสี่ยงในการระบาดของโรค พร้อมทั้งสร้างความมั่นใจในความปลอดภัยของอาหารและคลายความกังวลในเรื่องความสะอาดของผู้บริโภค โดยมีมาตรการดังนี้
1. อุปกรณ์บริการภายในร้าน อาทิ ประตูเข้าร้าน จุดบริการเครื่องดื่ม โต๊ะรับประทานอาหาร ต้องทำความสะอาดด้วยน้ำยาฆ่าเชื้อทุก 1 ชั่วโมง 2. ตรวจเช็คอุณหภูมิร่างกายพนักงานก่อนเริ่มปฎิบัติงาน หากพบว่ามีอาการป่วยอนุญาตให้พนักงานหยุดงานเพื่อไปพบแพทย์ทันที 3. พนักงานต้องสวมหน้ากากอนามัยตลอดเวลาขณะปฏิบัติงาน พนักงานปรุงอาหารและบริการลูกค้าจุดชำระเงินจะต้องใส่ Face Shield ถุงมือ ผ้ากันเปื้อน และล้างมือด้วยสบู่ทุก 1 ชั่วโมง 4. บริการเจลและแอลกอฮอล์ให้กับลูกค้าภายในร้าน
5. เว้นระยะห่างในการต่อคิวสั่งอาหารอย่างน้อย 1.5 เมตร 6. แนะนำให้ชำระเงินผ่านบัตรเครดิต หรือ TrueMoney Wallet หรือ QR Code หากลูกค้าชำระด้วยเงินสด ทางร้านจะมีถาดรองธนบัตรเพื่อลดการสัมผัสโดยตรง 7. บริการช้อนส้อมอนามัยบรรจุซองและแก้วน้ำมีฝาปิด พร้อมทั้งซอสรูปแบบซองและพริกน้ำปลาแบบถ้วย
“ในช่วงการแพร่ระบาดของเชื้อโควิด-19 ทางร้านเชสเตอร์ สาขาในห้างสรรพสินค้ายังให้บริการตามปกติ ตั้งแต่เวลา 10.00-21.00 น. ส่วนในจุดบริการปั้มน้ำมัน ทางร้านได้ปรับเวลาเปิด-ปิด เป็นเวลา 06.00-21.00 น. และสาขาสยาม เวลา 07.00-21.00 น. เพื่อลดความเสี่ยงของการแพร่ระบาดในสถานการณ์ขณะนี้” นางรุ่งทิพย์ กล่าว
นางรุ่งทิพย์ พรหมชาติ กล่าวเพิ่มเติมว่า สำหรับ แผนกเดลิเวอรี่ เชสเตอร์มีมาตรการ ดังนี้ 1. พนักงานต้องปฏิบัติตามมาตรการป้องกันไวรัสโควิด-19 สำหรับร้านอาหารอย่างเคร่งครัด ดูแลความสะอาดของกระเป๋าจัดส่งสินค้าและรถขนส่งตามขั้นตอนมาตรฐานที่กำหนด 2. จัดทำอาหารตามรายการออเดอร์ให้ได้ตามมาตรฐานทั้งเรื่องคุณภาพสินค้า ความสะอาด พร้อมทั้งแพ็ครายการสินค้า และตรวจสอบให้ถูกต้องครบถ้วน 3. ส่งสินค้าให้ลูกค้าโดยเว้นระยะห่าง 2 เมตร หรือวางสินค้าในจุดที่ลูกค้าแจ้ง เพื่อลดการสัมผัส 4. นำเงินทอนลูกค้าใส่ถุงและปิดปากถุง วางในจุดที่ลูกค้าแจ้ง หรือบนกระเป๋า CDS
สำหรับโปรโมชั่นที่ร้านเชสเตอร์ขณะนี้ ชุดข้าวไก่เผ็ดเชสเตอร์ เฟรนช์ฟรายส์ขนาดปกติ เป๊ปซี่ 16 ออนซ์ ลดเหลือ 84 บาท จากเดิมราคา 168 บาท และไก่ย่าง 4 ชิ้น ลดเหลือ 99 บาท จากเดิม 160 บาท ตั้งแต่วันนี้ จนถึง 28 กุมภาพันธ์ 2564
ส่วนบริการเดลิเวอรี่ มีโปรโมชั่นพิเศษดังนี้ ข้าวไก่กรอบซอสน้ำปลา และสไปซี่วิงส์ 3 ชิ้น พร้อมเป๊ปซี่ 16 ออนซ์ ซื้อ 1 แถม 1 ลดเหลือ 199 บาท จากราคาเดิม 398 บาท ไก่ย่าง 4 ชิ้น ลดเหลือ 99 บาท จากเดิม 160 บาท รวมทั้งเซ็ตหั่นครึ่งสูงสุด 50% ได้แก่ SET 1 ชิกเก้นฟิงเกอร์ 6 ชิ้น ไก่ไม่มีกระดูก 2 ชิ้น เฟรนช์ฟรายส์ขนาดปกติ เป๊ปซี่ 16 ออนซ์ ราคา 98 บาท จากเดิม 197 บาท SET 2 สไปซี่วิงส์ 4 ชิ้น ชิกเก้นริบส์ 5 ชิ้น เฟรนช์ฟรายส์ขนาดปกติ เป๊ปซี่ 16 ออนซ์ ราคา 116 บาท จากเดิม 233 บาท และ SET 3 สไปซี่วิงส์ 10 ชิ้น ไก่ไม่มีกระดูก 2 ชิ้น เฟรนช์ฟรายส์ขนาดปกติ เป๊ปซี่ 16 ออนซ์ 2 แก้ว ราคา 191 บาท จากเดิม 383 บาท ตั้งแต่วันนี้ จนถึง 20 มกราคม 2564 โดยสามารถโทรสั่งได้ที่เบอร์ 1145 หรือคลิก www.chesters.co.th
ทั้งนี้ ร้านเชสเตอร์ทุกสาขา เน้นย้ำความปลอดภัยของผู้บริโภค และเข้มงวดกับมาตรการด้านสุขอนามัย ทั้งด้านความสะอาดและอาหารปลอดภัย เพื่อสร้างความมั่นใจในสินค้าและบริการ ในยุควิถีนิวนอร์มอล